Bruksbasert bilforsikring

Bruksbasert bilforsikring er en type bilforsikring hvor premien er basert på bruk. Den mest vanlige formen for bilforsikring i Norge er at man på forhånd betaler prisen for en viss kjørelengde, og dette kan sees på som en enkel form for bruksbasert bilforsikring. Begrepet blir imidlertid mest brukt om mer avanserte former hvor forsikringskostnaden kan avhenge av flere målte parametre som kjøretid, avstand, atferd og sted.

Der hvor konvensjonelle bilforsikringer kan være en refleksjon av sjåførens demografi og kjørehistorie forsøker nyere bruksbaserte systemer å videre differensiere for å belønne «trygge» sjåfører.

Konsept 
En av de enkleste formene for bruksbasert forsikring er basert på kjørt distanse. Begrepet omfatter imidlertid alle typer forsikringer hvor kostnadene kan avhenge av hvor mye man kjører, hvordan, hvor og når. Dette kan for eksempel være basert på kilometertelleren, kjørelengde via GPS-data, eller direkteoverført data om hvor mange minutter kjøretøyet blir brukt, og kan sendes via for eksempel mobiltelefon eller RF teknologi. En annen form bruker flere sensorer som akselerometer til å overvåke kjøreatferd. Smarttelefon har blitt undersøkt som potensielt måleutstyr.

Kostnadsformelen kan være basert på kjøringen eller identiteten til sjåføren. Det kan være mulig å legge til flere detaljer som for eksempel ekstra risikopremie dersom noen kjører for lenge uten pause, bruker mobilen mens man kjører eller kjører i høy hastighet.

Potensielle fordeler 
 Dersom systemet fungerer vil sjåfører med høyere risiko betale mer, og vil dermed ha størst insentiv til å endre kjørestil eller slutte å kjøre, hvilket vil gjøre veiene tryggere.

Potensielle ulemper 
 Det er grenser for hvor mye et forsikringssystem kan forutsi fremtidig risiko, herunder bruksbasert forsikring. Noen sjåfører med lavere risiko vil fremdeles til en viss grad subsidiere noen førere med høyere risiko.
 Det har vært uttrykt bekymring rundt personvern, for eksempel når det gjelder kontinuerlig GPS-sporing av kjøretøy. Personlig informasjon som hvor man kjører kan også beregnes bare ut ifra data om hastighet og tilbakelagt strekning.
 Prissammenligning mellom ulike forsikringsselskaper kan være vanskelig for forbrukere, ettersom modellene som brukes kan være kompliserte. Dette reduserer konkurransen mellom forsikringsselskapene.

Se også 
 Bilansvar
 Forsikring

Referanser

Eksterne lenker 
 "Drive Mindre, Betaler Mindre for Forsikring" Environmental Defense Fund (Nov. 12, 2008)
 Pay-As-You-Kjøre Bil Forsikring advokatvirksomhet organisasjon (British Columbia, Canada)
 "Selskapet lanserer per mil dekke" BBC News Rapport (5. oktober 2006)
 "Bilister" må betale for veien bruke" BBC News Rapport (1. desember 2006)
 Texas Kjøring Forskningsstudie 
 Big Brother i baksetet, Elektroniske Design Magazine, Sept. 06, 2004
 PriPAYD: Personvern Vennlig Pay-As-You-Stasjon  ved Troncoso et al. (Workshop om Personvern i Elektronisk Samfunnet 2007)
 Betal på Pumpen 
 The Economist (February 23, 2013)
 UBI satt for mainstream? (Februar 26, 2013)

Forsikring
Trafikksikkerhet